gentaiscool/nusaparagraph_emot huggingface dataset:
Koyok biasane, ben lebaran, keluargane awak dewe iku pasti dioleni bandeng mentahan sing isok diolah dadi jenis masakan opo ae. Bukane seneng, tapi mamaku malah nelangsa. Alesane iku mergo mamaku gak isok ngolah bandeng ben gak amis. Ben mamaku masak bandeng, pasti engkok bakalan amis pol. Makane mamaku rodok ngeluh iki kudu diapakno. Akhire coba diasep ae soale iku sing paling gampang. Dadakno sek tetep amis dan ambu amise iku nyebar sampe sak omah dewe. Terus aku metu kamar, dan otomatis ngambu bandeng e iku mau. Aku langsung balik melbu kamar saking gak kuate karo ambu amis iku mau. Bahkan iki klambiku dadi mambu amis padahal mek metu dilut tok. Langsung aku nyemprot parfum uakeh sak awak.

Emotion: disgusted
Sing garai isin nag mlebu jeding iku maeng ora polahe salah mlebune, tapi sing garai isin iku maeng nag wes ancene dienteni wong akeh nang ngarepe jeding sing ancene kanggo wong lawan jenise iku lagek isin, tapi nag sepi yo ora isin. Buktine wes akeh ambek gelek kedaden perkoro ngunuku nang panggonan umum. Terus kadang nang panggonan umum koyok terminal kadang yo or diwei tondo ngunuku kejobo nag masjid ambek panggonan umum sing ancene berkelas soale kanggo jogo keamanan nang panggonan umum ben ora marakno perkoro sing ora-ora kedaden. Nah nag wes ono tondoe ngunuku pantes nag ngeroso isin soale salah utowo keleri mlebu polahe kesusu utowo kecelek. 

Emotion: shame
Salah siji adicara sing mesti rame iku adicara sing ngewenehi undian ing njerone. Contohe wae nalika ana jantung sehat pitulasan. Yen misal ora ana undiane, ora bakal ana sing melu jantung sehat apa maneh kudu mlaku adoh. Nanging kenapa jantung sehat mesti dienteni karo masarakat ya amarga ana undiane. Sapa sing ora ngiler karo undian sing hadiahe gedhe-gedhe kayata TV, kipas angin, kompor, nganti sepeda. Yen wis melu jantung sehat mesti rasane ngarep banget bisa oleh undian senajan olehe hadiah cilik kaya gula, beras, cebok, ora apa-apa banget. Menang undian senajan mung oleh hadiah ecek-ecek iku nyenengke amarga rasane beda lan kerasa mlakune kene janggo jantung sehat mau ana hasile.

Emotion: surprise
Wes dadi rahasia umum nek jaman saiki prank iku mulai menjurus nang arah sing negatif. Sing nemen iku, onok arek sing ngebully arek liyo dengan alesan ngeprank ben isok dilolosno ngono ae. Nek wes ndek tahap koyok ngono, hukume iku gak dilarang maneh, wes melbu haram soale marakno korban sampe keweden. Arek-arek koyok ngono iku biasane bakal nyikso korban sampe korban wes nangis kejer. Nek wes ngono, si pelaku iki pasti bakal ngomong, “Aku mek ngeprank tok kok, sepurane ya”. Pelaku iku pun njaluk sepurone jelas gak ikhlas, tapi pasti de’e gak peduli. Sing penting tujuane gawe ngebully iku wes tercapai, mari deh, garek nek ditakoni alesane mek ngeprank. Padahal iku wes gak prank maneh, opo maneh nek korban iku sampe keween dan trauma. Dadi gawe awakmu sing nemoni kejadian koyok ngono, beloen korbane cek entuk keadlian dan pelaku isok disalahno.

Emotion: surprise
Kanggo sebagian wong, disuntik kui dadi hal sing biasa wae. Nanging kanggo sebagian liyane, disuntik kui dadi momok sing marake dheweke wedi. Alesane wong sing wedi kui werno-werno. Ono wong sing ora gelem disuntik mergo wedi ngerasake lara. Dheweke durung ngerti sak piro larane yen kulit lan daginge kui ditusuk nganggo jarum. Ono wong sing wedi mergo, dheweke kui ora percoyo karo wong sing nyuntik. Senadyan, dheweke ngerti yen sing bakal nyuntik kui dokter utowo perawat sing wis ngerti ilmune. Kui iso awak dhewe pahami soale jarum kui uga benda sing landep, mirip koyo senjata. Yen dheweke iso ngelakoke salah sitik wae, awak dhewe iso wae ciloko.

Emotion: fear
Kadang uwong iku gampang banget ngenilai opo sing lagi dilakoni wong liyo, padahal durung eroh asline koyok yaopo. Contohe, ngondo nek wong sing opo-opo dewean iku bakal ngeroso kesepian dan ngesakno wong iku mau. Padahal, wong sing ngelakoni opo-opo dewean iku gak mesti kesepian. Isok ae wong iku kebarus mandiri. Roto-roto wong sing mandiri iku ngeroso isok ngadepi kabeh dewean, dadi wes gak butuh wong liyo. Isok ae sisan de’e ngeroso nek keberadaan wong liyo iku isok ngehambat kerjaane de’e, dadi de’e milih gawe dewean. Dan wong koyok ngono iku kadang sek nduwe konco, tapi pas dolen tok. Ndek luar iku, biasane dewe milih gawe dewean dan de’e isok ngeroso santai ae ambek kondisi iku.

Emotion: fear
Arek sing kuliah nang kota rantau biasane bakal menetap nang kota kampus iku dan tinggal nang kos kosan. Ben awakmu isok nyaman dan gak ngeroso kesepian nang kos kosan, awakmu kudu kenalan ambek tonggo kosan sing mbok tinggali. Mulai teko kenalan ambek tonggo sebelah kamar disik ae, baru engkok alon-alon kenalan ambek sing liyane maneh. Kenal ambek tonggo kosan iku isok memudahkan permasalahan sing mbok hadepi selama urip ndek kota rantau iku mau. Semisal awakmu butuh bantuan, bakal onok sing bersedia ngerewangi. Utowo pas awakmu lara, bakal onok sing ngerawat. Terus nek kate nggolek mangan, onok konco barengane. Nek wes ngono, awakmu gak bakal ngeroso kesepian maneh. Dadi gawe mahasiswa rantau, mulai kenalan ambek tonggo kosan yo rek.

Emotion: sad
Kain ripstop iku kain tenun sing digawe sedemikian rupo sing marakno kain iku nduwe ketahanan sing duwur nang suwekan. Nang proses nggawe kain tenun e, benang nilon sing kuat bakal dirajut beriringan ambek benang liyane nganggo pola jahit silang utowo kotak-kotak. Benang nilon ngekeki karakteristik tahan sobek nang kain ripstop, terus benang liyane iku sing nentukno tekstur, handfeel, ambek penampilan nang kain sing bersangkutan. Jenis kain ripstop iku onok papat. Siji, ripstop nilon. Kain iki murni mek nganggo benang nilon utowo onok campuran benang liyo tapi benang nilon e sing luwe akeh. Loro, ripstop poliester. Kain iki campuran teko benang nilon karo benang poliester. Telu, ripstop poplin. Kain iki campuran teko benang nilon karo benang katun. Papat, ripstop parasut. Kian iki campuran teko benang nilon karo benang polipropilen.

Emotion: shame
Mesti nak delok sosial media mbok iku Facebook utwo Youtube, akeh wong sing podo godoi wong ben kenek diguyu soale guyokno. nginiki asline yo ora apik, soale teko perkoro iku asline akeh wong sing ora seneng barang teko perkoro sing koyok ngeniki ambek prank ngeniki kan iso garai wong iku maeng jumbul terus bingung soale moro-moro dadi ngene-dadi ngunu, terus kadang kok iso maleh ngunu-maleh ngene. Yo ono salah siniji wong nang sosial media nag prank iku yoora masalah asline janji wong sing diprank maeng ora lapo-lapo, tapi nag wong sing diprang maeng ono masalah yo ora jumbul tok, tapi yo bakal diplekete wong sing ngeprank maeng. 

Emotion: surprise
Yen ono anggotane keluargane dhewe utowo wong sing cerak karo awak dhewe lagi ngerasake sakaratulmaut, awak dhewe sak iso mungkin dampingi tekan dheweke ora ono. Iso dimaklumi yen awak dhewe ngeroso wedi. Proses kui pancen akeh ora pastine. Awak dhewe delok wong sing kelaranen. Seko ekspresine mungkin awak dhewe iso ngiro-ngiro sepiro larane. Mungkin, kui lara sing durung tau dirasake karo wonge kui. Lan awak dhewe sebagai wong sing cerak karo wong kui, awak dhewe kudu ngancani pas dheweke lagi ngeroso lara kui. Mungkin awak dhewe ora iso ngewangi opo-opo kanggo ngurangi rasa larane. Nanging paling ora, supoyo wonge kui ngerti yen awak dhewe tetep setya tekan akhir hayate.

Emotion: fear
Aku ancene gelek dolan nang omahe koncoku, nag pas preian semester 7 wingi, aku dolan nang omahe koncoku sing ono nang Kota Onde-onde tapi rodok nang daerah perbatasan karo Pasuruan. Nah nang kono iku aku yo ngejak koncoku barang ben enak rodok rame. Pas tutok omahe koncoku tibake liwati ternak sapi sing lumayan gede, terus koncoku maeng moroh-moroh gedek-gedek ambek nyumpeti irunge mergone ambune barang ora enake pol. Terus mari ngunu koncoku ngongkon bater mergo deke ora mentolo delok teleke sapi sing mudung-mundung ora karoan nang pinggire kandang sapi maeng. Nah polahe deke saking jijike maeng akhire deke sampek gawe minyak wangi. Yo ora gaok se mergo deke ancene bocah kota sing ora tau ero ngunuku.

Emotion: disgusted
Ning media sosial, saiki lagi rame kritik wong sing seneng ngafirke marang wong sing seneng konsumsi panganan haram kaya babi, ngombe alkohol, pamer aurat nanging ya uga isih ngelakoni duso kaya zina, ngecewakake wong tuwa, KDRT marang bojo, lan uga duso liyane sing ora katon. Babagan iki sering dadi perdebatan amarga akeh sing wong ngilingke nganggo basa sing kasar lan ora sesuai karo sabda Nabi. Senajan babagan sing apik kuwi kudu disampekake senajan awak dhewe durung sampurna, kabeh dakwah iki kudune disampekake ben wong kuwi ngerti manfaate, dudu wedi marang duso amarga perkara akhirat wong liya kuwi ora ana sing ngerteni.

Emotion: fear
Awak dhewe tau wae ngirim pesan teks neng wong sing salah. Bar pesane kui dikirim, awak dhewe langsung ngeroso isin banget. Supoyo awak dhewe ora isin mergo kui, ono beberapa hal sing iso awak dhewe lakoke. Sing kesiji, awak dhewe iso nambahi embel-embel neng jeneng sing pasaran. Misale awak dhewe duwe akeh kenalan sing jenenge Arya. Yen wonge kui konco SMA dhewe, awak dhewe iso jenengine nganggo Arya SMA. Sing keloro, awak dhewe uga iso ngecek disik, wong sing dikirim pesane kui wis bener opo hurung. Dadi sak durunge mencet kirim, awak dhewe kudu ngecek disik. Sing ketelu, awak dhewe iso ngebusak pesane kui yen wis kebacut kekirim.

Emotion: shame
Koncoku wingi iku cerito nag penggaweane sing kudune dilakoni ambek dek saiki disrobot wong mergane deke loro. Terus keadaan sing ngunuku tibake dimanfaatno ambek koncone maeng. Akhire bocae muring-muring polahe perkoro maeng. Terus tak wara ojo sampek srengen iku dadekno awakmu geting ambek uwong opo maneh sampek dasmu loro. Soale akeh dokter sing nganjurno nag uwong iku ojo seneng utowo gampang ngamukan soale iso dadekno wong iku maeng gampang stroke, mag, ambek endase loro. Anjuran maeng iku ora kanggo wong tuo tok tapik kanggo wong enom barang yo kudu iso ngendalekno roso srengen maeng. Ben ora dadekno pirang-pirang penyakit sing mrawasno.

Emotion: angry
Ulan wingi koncoku iku kondo nag deke menang undian. Sing menang undian iku mok sekitar wong limoan ambek hadiah iku ora karuan apike. Mangkane pas menang yo mesti jumbul lah bocahe. Opomaneh hadiah teko undian iku ora karuan. Undian iku maeng hadiah iku macem-macem, sing menang nomer siji iku oleh omah ambek montor 1, sing nomer loro iku oleh omah tok, sing nomer telu iku oleh montor. Nah koncoku iku menang sing nomer telu. Tapi masio nomer telu bocahe wes senenge rambloko opo maneh bocahe kan durung duwe montor. Yo jelas senenge megilan. Mari ngunu bocahe iku ngejak aku kanggo jupuk montore soale bocahe ora iso nyetir montor.

Emotion: surprise
Nag delok TV biasane ono wong sing senenge megilan polahe ketemu ambek idola sing biasane ono nag TV tok. Wong seng saking senenge kadang sampek ilang pikire ambek lali karo kiwo tengene polahe saking senenge. Maringunu polahe saking senenge petuk ambek idolahe maeng deke sampek drongkok-drongkokan ambek wong liyo sampek kadang garai wong sing nag pingire mangkel. Roso seneng sing nginiki asline seng ora apik. Nak roso seneng iki maeng mok angger seneng terus ora sampek ngelarakno wong liyo iku lagek bener. Soale ora ono wong sing dilarani polahe roso seneng sing ono nang atine wong iku maeng. Mangkane nag ketemu idola iku ora opo-opo seneng tapi ojo sampek kiwo tengenmu loro atine.

Emotion: happy
Ana akeh tradisi ulang taun ning dunya iki. Salah sijine yaiku tradisi mangan mie ning Tiongkok. Tradisi iki wis ana wiwit ewonan taun lan tradisi iki isih dilakoni wong keturunan Tionghoa kanthi saiki. Tradisi mangan mie iki nduwe arti yen mie sing bentuke dawa kuwi perlambang umur sing uga dawa. Mangan mie ning tradisi kiki uga kudu disruput lan ora oleh dicokot amarga miturut kepercayaan, tambah kuan nyeruput mie, uga tambah dawa lan tambah makmur uripe. Kamangka ana menu arane "Bakmi panjang umur" lan kadang bisa marai seneng ketimbang diwenehi kejutan sing rupa jajan utawa roti. Wong sing lagi ulang taun pas kerja utawa sinau, banjur disuguhi mie iki ben bungah atine. 

Emotion: surprise
Aku duwe sego Padang langganan. Yen aku lan keluargaku arep mangan masakan Padang, awak dhew mesthi tukune mrono. Awak dhewe kerep tuku neng kono mergo, sak liyane enak, kwalitas panganan uga kejamin. Soale, aku tau tuku neng rumah makan Padang liyane kui ono sing wis mambu. Wis luwih seko peng loro aku entuk sego bungkus sing koyo ngono. Godong telone mambu. Kuah gulaine mambu. Lawuhe mambu. Segone atos. Rasane uga ora cetho banget. Rasa gurih tetep ono. Nanging tetep isih kalah karo rasa kecut, lawuh-lawuhe sing wis mambu. Suapan sing kepisan kui  aku wis ngerasake ora enak. Panganane kui langsung tak guak sak ben entuk sing kondisine koyo ngono.

Emotion: disgusted
Urip ning bangku kuliah iki bisa duwe potensi kanggo marai wong tuwa kuciwa yen sampe ketinggalan lan ora migunani. Akeh mahasiswa sing akhire ninggalake kuliah amarga ora bisa ngatur wektune dhewe. Ben ora ndadekake masalah, sing kudu dilakoni yaiku milih pergaulan sing bener lan positif uga bisa ngewenehi dukungan lan bantuan wayah seneng utawa susah, nanging ya aja terlalu milih amarga bangku kuliah iki kesempatan kanggo ngenal wong luwih akeh saka latar belakang sing bedha. Kaping pindho, aja sepisan wae nyoba perkara sing dilarang agama kaya narkoba, mabuk, utawa seks bebas amarga akeh akibat ora apik sing bisa ngajurake panguripan lan kepercayaane wong.tuwa. 

Emotion: sad
Salah sijine cara sing bisa digawe kanggo promosi perusahaan yaiku ngadakake acara-acara gedhe sing ngejak masyarakat, salah sijine ya promosi lewat ananing undian. Biyasane, undian iki bakal diadakake akhir tahun yaiku wayah penutupan buku perusahaan. Sing paling akeh ngadakake undian biyasane bank, BUMN, utawa pusat perbelanjaan. Pelanggan mung butuh ngumpulake poin, kupon, utawa nggunakake layanan-layanan saka perusahaan banjur identitase bisa diundi. Undiane iki manfaatke penjualan saka masyarakat. Undian sing menarik iki biyasane bisa narik masyarakat ben nggunakake produk luwih akeh. Salah siji contohe yaiku perusahaan sabun sing oleh keuntungan akeh lan keuntungan kuwi bisa dadi timbal balik hadiah marang masyarakat lewat undian. 

Emotion: happy
Nyimpen nomor darurat kuwi penting banget dilakoni amarga awak dhewe ora ngerti peristiwa apa sing bakal kedadian kaya kecelakaan, gempa, lan kondisi darurat liyane. Salah siji kasus sing mbutuhake nomor darurat kuwi yaiku salah sijine kecelakaan amarga wong sing kecelakaan kuwi kudu cepet ditulungi, apa maneh sing parah lan marai korban bisa kilangan nyawa. Ning jam-jam kritis, nomor darurat iki manfaate gedhe. Nomor darurat sing dibutuhake iki yaiku ambulans rumah sakut, kepolisian, lan uga nomor liyane kaya pemadam kebakaran. Kamangka, ayo nggawe persiapan pribadi lewat telpon saka nyimpeni nomor darurat ben bisa nyelametake nyawa wong liya sing ana ning lingkungane awak dhewe.

Emotion: fear
Wong kui mesthi wedi yen dheweke dietuti karo wong asing. Awak dhewe mungkin ora tau delok wong sing dietuti langsung lan awak dhewe uga mungkin ora tau dietuti karo sopo-sopo. Nanging awak dhewe tau delok wong sing ngetuti neng film-film. Seko kui, awak dhewe duwe gambaran koyo piye wong-wong sing bakal ngetuti. Menurutku, wong sing ngetuti kui iso lanang lan iso wedok. Wong sing iso ngetuti kui ora ono kaitane karo bobot awake, dheweke iso kuru lan uga iso lemu. Sing cetho kui, kelambine wong sing ngetuti kui bakal nganggo sing ketutup banget. Dheweke bakal nganggo topi lan koco moto. Terus werno kelambine kui sing netral lan ora cetho banget, koyo werno ireng, awu, lan krem.

Emotion: fear
Awak dewe pasti bakal tilik ben onok dulur utowo konco sing mbari lahiran. Dan pas ibukne nggendong bayine, awak dewe pasti gemes dewe dan mentolo gendong bayine. Tapi iku gak oleh yo rek. Ojok sembarangan gendong bayi sing buru lahir. Kondisi bayi sing buru lahir iku sensitif banget. Nek semisal awak dewe asal gendong tanpa cuci tangan utowo ganti klambi, iku isok marai bayine iritasi dan isok sampe ketularan penyakit sisan. Klambi sing sek rusuh isok marai kulit bayi abang-abang mergo iritasi. Terus tangane awak dewe sing durung wisuh isok nularno penyakit nang bayine. Dadi gawe awakmu sing tilik bayi, ojok atek macem-macem gawe gendong bayine.

Emotion: happy
Tungau demodex yaiku salah siji jenis tungau utawa kutu utawa tinggi sing urip ning awake menungsa, utamane bagian wajah. Tungau demodex iki ukurane cilik lan mung bisa didelok nganggo alat khusus. Demodex iki kalebu parasit sing bisa mangan kulit mati sing ana ning wajah. Ukurane 0,2 kanthi 0,4 mm lan duwe sikil 8. Pas ning mikroskop. tungau iki katon nggilani, nanging asline tungau iki akeh gunane amarga ngewangi ngeresiki wajah. Nanging yen wis ana ning njaba batas wajar, ya tetep wae njijiki lan kesane ora resik. Kamangka, wong sing kulite garing lan penderita HIV nduwe akeh demodex ning bagian wajah. 

Emotion: disgusted
Yen neng omahe dhewe kui akeh semute kui tanda omahe awak dhewe lagi reged. Pas awak dhewe delok semut sing jumlahe sitik ono neng salah siji sudut omahe dhewe, awak dhewe ngeroso biasa wae. Nanging yen wis ketok akeh, awak dhewe makin gilo deloke. Yen misale, semut neng omah ngerti-ngerti dadi ono akeh banget kui tandane, omahe dhewe lagi reged. Mungkin, akeh panganan utowo remahan panganan sing tibo. Iso uga ono batang khewan cilik sing ono neng walik lemari. Semute kui dadi ngerubungi batang khewan kui. Tanda sing liyane sing iso didelok kui mungkin piring sing reged utowo piranti masak sing reged kui numpuk neng pawone dhewe.

Emotion: disgusted
Kaget polahe menang undian saiki wes dadi perkoro sing biasa jarene uwong-uwong. Soale sing jenenge undian iku wes umum nang endi-endi ambek wes akeh sing ngadakno. Tapi sing jenenge roso jumbul mesti ono, opo maneh nag wong sing melok undian maeng koyok ora nganggep nag deke bakale oleh yo tambah jumbule megilan masio iku menggoi uwong-uwong wes lumrah ambek biasa. Tapi roso iku mesti metu teko awake wong sing menang maeng. Dadi roso jumbul ngunuku wes lumrah ambek wes dadi sifate menungso kat lahir nag awake menungso iku duwe sifat sing koyok ngunuku. Dadi iku isek aman-aman ae opo maneh iku yo iso nguwei efek sing apik kanggo kesehatan mentale wong maeng.

Emotion: surprise
Jarene koncoku sedih perkoro ditolak mlebu kampus ancene mangkelno opo maneh nag rumonso wes usaha mati-matian kanggo mlebu kampus sing dipingini. Tapi iku asline ono apike, Jarene koncoku nag ancene ditolak berarti kudu golek liyane sing gelem nerimo ambek sing podo kualitasi karo kampus iku maeng. Nag gak ngunu yo sinau-ne kudu ditambahi sing asale 3 jam dadi 5 jam. Terus roso sedeh iki ojo sampek dadekno pikiranmu tambah bingung soale akeh bocah-bocah sing gagal terus atine bingung sampek ora gelem mangan, ora iso turu, terus isen ambek koncone sing ketrimo. Akhire pikirane tambah bingung terus aras-arasen sinau soale rumongso nag opo sing dilakoni ora adil.

Emotion: sad
Penggawean elek iku ancene pirang-pirang maceme. Tapi sing paling gelek dilakoni ambek uwong yoiku ngelokno wong, ngerasani wong, nyolong barange wong, ambek liyane maeng. Nah iku nag jaman biyen, tapi nag jaman saiki yo iku tok delok perkoro sing ora apik nang hp-ne yo termasuk perkoro sing ora apik utowo elek contohne koyok film sing ora pantes didelok barang iku termasuk perkoro elek. Nah wong sing konangan ngelakoni iku maeng nag ancene biasane ora tau ngelakoni utowo biasane penggawean apik sing dilakoni mesti isine pol mergo ngelakoni perkoro elek kene maeng. Nah nag wes kadung konangan opo maneh sing ngerti iku termasuk wong sing kenal apik ambek deke mesti tambah ora karoan isine.

Emotion: shame
PHK iki dadi titik balik kanggo akeh wong ning Indonesia. Amarga PHK iki bisa nyadarake yen penghasilan kuwi sifate ora tetap lan bisa gonta-ganti. Apa maneh perusahaan swasta lan perusahaan sing sik tas wae merintis lan angel oleh sokongan dana saka pemerintah. Akeh korban PHK iki sing dadi putus asa lan bisa dadi stres. Kesehatan mental iki penting kanggo korban PHK amarga kanggo ngelanjutake urip, wong-wong iki kudu duwe mental sing sehat lan semangat. Kudune perusahaan bisa nyediakake jasa konseling kanggo kontribusi lan mbayar konsekuensi PHK kuwi. Kamangka, kanggo kanca-kanca sing bar kena musibah PHK, ayo padha nggolek panggon kanggo konseling lan psikolog ben tetep bisa njaga kondisi mental.

Emotion: sad
Salah sawijining tradisi Jawa kanggo mengeti dina kematian keluwarga kuwi ana tahlilan. Nanging tahlilan iki uga bisa ngerusak esensi ibadah lan kirim dungo amarga dadi adu gengsi. Kadang ana wong sing ora duwe dhuwit nanging meksa slametan lan dibelan-belani ngutang ben bisa ngisi berkat lan ngeweni cindera mata kaya sarung, buku yasin lan tahlil, utawa liyane. Sak jane acara kirim dunga iki ya secukupe wae lan sak nduwene sing penting ikhlas lan ora nyusahake. Tamu sing melu ndunga ya uga kudu paham lan mbenerake niyat maneh ben ora ana masalah ning berkat lan luwih khusyuk ndungakake kanggo wong sing wis seda. 

Emotion: sad
Aku tau disarano ambek koncoku nag numpak bes iku ojo sampek keturon suwe nag ancene mlakuni maeng jarake parek soale iso marakno kelewat jalure. Nah aku tau ngalami perkoro iku sampek isine rambloko ambek diguyu karo kernete. Nah perkoro iku kedaden polahe aku rodok ngantuk soale kepegelen mari kerjo. Nah mari ngunu aku salah keringi ambek kernete sing ngomong salah sijine jenenge terminal. Aku langsung maju ambek jaluk medon. Nah slamete kernete ngeceki karcise dadi aku ora sido medun soale diilingno ambek kernete. Akhire aku balik nang lunggohku maneh, terus aku di guyu ambek mbak-mbak sing nang pinggirku. Yo isin se, tapi yo opo maneh wes kadung kedaden kok.

Emotion: shame
Aku duwe paklik. Jenenge Bowo. Paklik Bowo iki opo sing biasa tak celuk Om Bowo kui adi kelorone bapaku. Keluargane bapakku kui pancen seneng banget kerjo. Termasuk Om Bowo iki. Om Bowo tau tekan gawa komputer pas preinan bakdo. Jarene, ben dee tetep iso kerjo neng omah eyang. Bojone paklikku sing kui uga tau crito, bojone kui saking seneng kerjo tekan angel dijak dolan. Ketoke dee ora kepenakan jikuk cuti. Tekan om ku kui keno serangan jantung. Saiki paklik wis ora kerjo, mergo seko lara kui paklik dadi ora iso gerak koyo biasane. Mungkin iki, carane Tuhan ben paklik iso leren neng omah.

Emotion: sad
Biyen pas aku isek nag Kota Pahlawan mesti gelek maling digpuki ambek wong-wong sampek ajor kabeh awake. Tapi pas ono polisi wong-wong podo ngilang soale aras- arasen nag dijaluki dadi saksi. Lah sing garai aras-arasen iku maeng wong-wong wedi nag ditakoki sing aneh-aneh terus dadekno perkoro anyar maneh. Mangkane wong-wong iku maeng yo rodok wedi. Tapi sing garai wong-wong iku maeng sangar yoiku gelem ambek wani ngerosyok wong sing salah, soale nag sing koyok iku maeng dibarno wae yo mesti marakno tambah akeh perkoro sing koyok ngunu. Terus polisi yo ora ngiro gelem koyok ngunu soale mesti dipenjara terus barange wong sing dicolong yoora balik tambah disita soale didadekno bukti. 

Emotion: fear
Tekan saiki, aku isih berkarya neng sanggar tariku biyen, Rampoe UGM. Emang wis ora seaktif koyo pas jaman kuliah, nanging pas aku duwe wektu selo tak sempetke dolan neng FIB UGM. Aku isih iling banget koyo opo suasane pas seleksi kui. Kui sore-sore arep maghrib bar kuliah. Sak selasar gedung 3 tingkat ning FIB, sesak karo wong sing arep seleksi tari. Pas kui kiro-kiro ono 300 mahasiswa sing daftar. Seko 300 kui, ono 30 sing lanang. Awak dhewe cah 30 kui latian kanggo materi seleksi neng lantai paling duwur. Rampung kui, kabeh podo kesel. Jobin neng kono tekan teles mergo ketetesan kringet. Kanggo wong liyo sing lewat lantai kui mungkin ambune kecut, naning kanggo awak dhewe kui ambu wong-wong sing semangat.

Emotion: happy
Aku iku paling males nek dikongkon nang Pasar. Alesane mergo mambune iku uamis pol. Soale nang kono iku kan sembarang kalir jenis bahan panganan sing sek mentah didol nang kono kabeh. Wes ngono nggon e iku podo nyampur dadi siji, dadi malah mulek-mulek pindo rasane wetengku saking amis e ambune. Saiki bayangno ae, panggon dodolan iwak mentah dijejer karo panggon dodolan daging wedhus mentah. Wes ambune iwak mentah iku amise koyok ngono, ditambah ambu daging wedhus sing khas dan onok amise sisan sing marakno siraku tambah ngelu. Iku sebabe aku gak tau gelem nek dijak belonjo nang Pasar dan milih nang Supermarket sing luwe gak ambu.

Emotion: disgusted
Salah siji fobia sing rodok aneh iku clinophobia. Clinophobia iku rasa wedi utowo fobia gawe turu. Jeneng liyane clinophobia iku hypnophobia ambek somniphobia. Rong jeneng iku nduwe arti sing podo ambek clinophobia, podo-podo wedi gawe turu. Penderita fobia iki bakal ngeroso wedi nek pas turu mergo mbayangno hal sing aneh-aneh, contohe iku wedi bakal mati utowo gak isok tangi maneh nek wes kadung turu. Penderita fobia iki bakal ngelakoni sembarang kalir ben de’e iku isok terjaga dan gak turu. Gejala clinophobia iku isok dititeni. Biasane mereka iku bakal turu, tapi sering ketangi pas tengah bengi mergo ngeroso sesuatu sing gak nyaman. Onok sisan uwong sing sampe panik, gemeter, utowo ndredeg pas mekso gawe turu.

Emotion: fear
Tindakane manungsa iku ora mung sing seneng wae. Kadhang ana tindakane manungsa sing nggawe wong liya gela lan iku akeh banget dirasakna wong liya. Sejatine manungsa ora bisa nyenengke kabeh wong. Nanging yen wis kadung ngelakoni tindakan sing bisa gawe wong liya gela, aja lali kanggo njaluk sepura. Yen isih dirasa ngganjel ana ing ati, ora apa-apa. Amarga iku lumrah kanggo manungsa ngerasa ora penak lan sedih wis nggawe wong liya gela. Sing bisa dilakoni saliyane njaluk sepura yaiku kudu bisa nrima rasa gela iku lan nggawe evaluasi kanggo apa sing wis dilakoni lan berusaha kanggo ngelakoni tindakan sing luwih apik.

Emotion: sad
Kadangan, uwong iku nduwe kendaraan tapi males gawe ngeramut. Terutama sing koyok ngene iku wedok. Jarene sing penting wes diisi bensin dan isok mlaku, kabeh aman. Padahal gak isok koyok ngono. Sing jenenge kendaraan, iku pasti nduwe mesin. Mesin kendaraan iku perlu banget gawe dicek rutin. Mulai teko dicek oline sampe dicek rem e. Nek misal mesin kendaraan wes podo rusak dan gak tau dicek, isok marakno kendaraan iku gak berfungsi dengan optimal dan malah marakno kecelakaan, salah sijine iku mergo rem blong. Dadi gawe awakmu sing nduwe kendaraan pribadi, ojok lali cek berkala nang bengkel resmi gawe ngurangi kerusakan mesin, salah sijine isok ngindari rem blong sisan.

Emotion: fear
Aku uga ngerti rasane dirundung. Nangig disik, aku durung tau istilah kui. Pas aku ono neng kelas 5 SD. Aku lan keluargaku lagi pindah neng Yogyakarta pas kui. Kota asalku kui bedo banget seko kota pelajar iki, terutama basa daerahe. Aku ora iso boso Jowo blas plas pisanan aku melebu sekolah. Dadine, aku mung iso meneng pas jam istirahat. Soyo suwe, mergo aku ora bergaul karo konco-koncoku neng kelas. Aku mulai digarapi. Awale biasa wae. Nanging suwe-suwe, aku yo ngeroso keganggu. Pas kui, aku yo wedi kanggo ngelawan. Aku wedi yen perkorone malah ngerembet neng endi-endi. Aku sempet dadi wegah mlebu sekolah mergo kui.

Emotion: fear
Barang-barang sing cilik iku luwe rawan gawe ilang, bah iku nang njobo utowo nang njero omah. Dan mergo ukurane sing cilik, biasane luwe angel digoleki nganggo cara biasa. Soale isok ae barang iku ketlisut nang sela-sela perabotan sing sulit dijangkau. Nek wes ngono, wayahe awak dewe resik-resik omah. Nek wes resik-resik omah, biasane awak dewe pasti bakal nggeser perabotan omah cek isok ngresikno sela-selane. Teko kono, pasti bakal isok nemu barang sing mau digoleki dan luwe gampang njupuke. Kadangan pisan awak dewe isok nemu “harta karun” alias barang sing wes ilang suwe sampe awak dewe lali nek nduwe barang iku, dan iku rasane pasti seneng banget.

Emotion: happy
Fobia iku onok akeh jenise, salah sijine yaiku ergophobia. Ergophobia iku rasa wedi berlebih sing gak normal dan kedaden terus terusan nang kerjaan. Wong sing ngalami iki biasane ngalami kecemasan sing gede mek mergo mikirno kerjaan utowo lingkungan kerjaan mereka. Onok sing ngomong ergophobia iki muncul mergo rasa wedi nek diseneni karo atasane penderita iku mau. Gejala uwong sing kenek ergophobia iku onok akeh. Sing umum iku ngalami kecemasan pas lagi nyandak kerjaan, ngehindari nduwe kerjaan tetap, angel gawe ngatasi emosi, ambek cemas mikirno perkoro kerjaan. Sak liyane iku, penderita isok sisan ngeroso sesek napas, hiperventilasi, ndredeg nemen, nyedi dodo, kemringet adem, ambek insomnia.

Emotion: fear
Perkoro elek iku ono pirang-pirang wernane. Nah wong sing ancene isin ngelakoni elek iku biasane wong iku maeng dianggep wong apik karo wong-wong sing ono nang sekitare mangkane nag ngelakoni elek terus konangan mesti dianggep perkoro sing ngisini kanggo wong iku maeng. Nah perkoro ngunuku maeng yo wes biasa kedaden nang endi-endi mergo wong ngunuku maeng mesti isin nag konangan perkoro sing ora biasa dilakoni terus perkoro iku maeng iso ae dadi perkoro sing elek kanggo wong sing ngerti deke maeng. Nah perkoro elek iku ora karoan, karek lingkungan sing dipanggoni wong iku maeng nganggep perkoro elek iku opo ae polahe seje enggon iku seje-seje.

Emotion: shame
Sing dadi saksi kacilakaan kui iso wae ora ngomong sing sebenere kedaden. Dudu maksude, aku nuduh yen saksi kui ngapusi. Dheweke mungkin wae ngapusi, nanging nek dipikir-pikir meneh kanggo opo dheweke ngapusi yen ora ono keuntungane kanggo dheweke. Saksi kui iso ngomong sing ora sebenere mungkin mergo dheweke kui isih ngeroso wedi. Mergo wedi kui, dheweke ora jelas nyeritake opo sing dheweke delok. Iso uga mergo wedi mau dheweke ora delok kabeh pas kedadean kacilakaan kui. Dheweke ora ono maksud kanggo ngapusi lan gawe angel perkoro kacilkaan kui. Dadine luwih aman, yen awak dhewe nakoni neng akeh wong timbangane mung siji karo loro wong sin ono neng kono.

Emotion: fear
Akeh banget uwong sing ngutamakno anake gawe melbu kampus negeri. Bahkan sampe ngomong ojok sampe melbu kampus swasta. Alasan utamane sih mergo larang. Nek alesan sing iku sek melbu lah. Tapi pas onok sing ngomong nek kampus negeri iku jauh luwe apik timbang kampus swasta, aku langsung gak setuju. Dasare, kabeh kampus iku podo ae. Bahkan kampus swasta iku nduwe kecenderungan luwe apik timbangane kampus negeri nek didelok teko fasilitas kampuse. Mulai teko hal-hal sepele ae lah koyok panggon parkir, jedhing, ambek bangunan kampus sing luwe apik dan resik timbang beberapa kampus negeri. Wes ngono, roto-roto kampus swasta wes bekerjasama karo akeh kampus luar negeri, dadi peluang gawe exchange jauh luwe akeh dan gampang timbangane nang kampus negeri.

Emotion: happy
Vonis dokter sing diomongno nang pasien e iku tujuane cek gak onok salah sangka antara dokter karo pasien. Ambekan ben dadi jelas sisan pasien iki lara opo dan yaopo cara penanganane sing tepak. Mbasio kenyataane pahit, tapi kudu diterimo. Tapi, vonis dokter, terutama nek vonis e iki perkoro umur pasien iku gak oleh dipercoyoi 100 persen ngono ae. Soale kabeh iku mbalik nang takdir e pasien iku mau. Semisal dokter ngevonis pasien mek isok bertahan sampe 3 wulan, isok ae takdir e pasien iku malah waras dan isok tetep urip. Dadi dokter iku mek isok memvonis, tapi keputusan akhir uripe uwong iku tetep onok nang tangane Allah SWT.

Emotion: surprise
Kadangan, uwong iku gak mek ngguyu mergo kesalahane wong liyo. Onok sisan sing ngguyu mergo hal-hal sing konyol. Salah sijine impiane awak dewe sing kadang diluar nalar, iku isok dadi bahan ngguyune wong liyo. Nek misal awakmu ngalami koyok ngono, gak usah atek mbok rungokno. Jar jarno ae wong liyo ngguyu, saiki garek awak dewe sing mbuktikno nek impian iku temenan isok dicapai. Awakmu gak usah ngereken, dan fokus gawe usaha ben awakmu isok nyapai impianmu iku mau. Nek impian iku wes kecapai, awakmu pasti bakal bangga pol dan balik ngguyu wong sing mbiyen tau ngguyu nang awakmu, tak jamin wes.

Emotion: shame
Ancene ora kabeh wong iku jijik nag delok sing jenenge tumpukan sampah, soale yo ono wong sing uripe teko tumpukan sampah sing akhire diolah dadi barang sing manfaat. Nah terus opo sing garai wong iku jijik nag delok tumpukan sampah sing ono nang pinggir-pinggir dalan utowo nang ngarepe omah? Sing garai iku maeng biasane yo bosoke sampah sing marakno set ambek sing marakno ambe ora enak sing iso dadekno weteng loro kanggo wong sing ngambu ambu iku maeng. Terus kadang kan ono sete, iku sing marakno wong iku nyabe ambek gilamen sing kelingan terus nag mangan ambek nag lapo-lapo. Yo iku salah sijine perkoro sing marakno wong jijik ambek sing jenenge sampah.

Emotion: disgusted
Pengalaman paling nyeneng pas cilik kui pas aku dijak dolan neng delok akurium sing gede. Aku dijak neng Sea World, Ancol Kui pas aku lagi seneng-senenge karo donyo ngisor laut. Aku seneng kehidupan di laut kui mergo nonton film Finding Nemo. Mergo delok film kui uga, pas umur sak mono aku duwe cita-cita dadi penyelam. Neng Sea World kui aku iso delok iwak hiu sing koyo ono ning film Finding Nemo. Aku uga iso liwat neng lorong akuarium sing digawe seko koco. Aku dadi iso ngeroso ono neng jero banyu, renang bareng karo iwak-iwak laut, senadyan pas kui ora ngerti carane renang.

Emotion: happy
Koncoku iku mesti gelek ngandani akuh nag nang panggonan sing umum ben ora sampek salah mlebu jeding. Sak liyane iku ben ora sampek isin polahe keleru mlebu jeding. Nah ben ora salah mlebu toilet koncoku iku ngandani nag sak durunge mlebu iku deloken disek tulisane nang lawange utowo tembok sing ono nang pinggire iku maeng. Polahe biasane digeleh nang pinggir tembok tondoe iki maeng. Terus ojo sampek salah mlebu ben ora dadekno isin nag pas metu teko jeding. Maringunu nag wes kadung keleru yo wes kudu iso ngempet isin masio iku diwasi wong akeh yo kudu iso betahno. Soale nag wes kadung isin yo biasane bakal ilang dewe isine. 

Emotion: shame
Swasana ning pesawat saiki lagi tegang banget. Ana penumpang sing ngamuk ning pramugarine amarga panganane nublek ana jng klambine dee. Wong sing ana ing pesawat padha keweden amarga wong sing ngamuk iki swarane gedhe banget, dheweke uga meh ngaplok pramugarine nanging dipisah karo wong liya lan pramugari liyane. Bahkan pramugarine nganti disiram balik karo wong iku. Padahal pramugarine wis njaluk sepura marang wong iku nanging wonge isih ora trima amarga jarene klambine iki klambi apik sing angel diumbah nalika ketumplekan ngombe. Nganti nangis pramugarine njaluk sepura ning wonge iku lan akhire wonge mandeg ora ngamuk-ngamuk maneh. Pesawat balik tenang maneh. 

Emotion: angry
Nag jareku dadi saksi polahe kecelakaan iku yo ora perlu wedi, wong ora dadi sing kecelakaan ae kok. Yo cukup diomongno opo sing didelok ae ben ora dadekno perkoro anyar sing iso mloro awak. Nag ancene wong iku maeng jujur oleh ngomong yo mesti bakal anteng terus yo ora bakal wedi. Tapi biasane wong iku mesti keweden disiki polahe didadekno saksi sing ancene dikongkon jawab ambek jelasno lapooh iku iso kedaden terus critone iku maeng kok ngono maeng piye. Nah pertanyaan-pertanyaan sing akehe pol iku maeng yo termasuk sing garai wong wedi. Dadi nag ancene pengen wong sing dadi saksi iku ora wedi yo cukup ditakoni sak wajare ae. Ora atek sing aneh-aneh.

Emotion: fear
Isuk kuwi omahe Pak Bardi keprungu ribut banget. Ibu lagi nyepakake sarapan ana pawon. Pak Bardi lagi ngresiki sawang ana teras ngarepan. Dita, anak wedoke katon upyeg kawit mau sajak kelangan barang kang wigati. “Ibuk pirsa topi sekolahku ora?” pitakone Dita mbengok marang ibune. “Ora” wangsulane ibune cekak. “Bapak pirsa topi sekolahku boten?” pitakone Dita karo mloya-malyu sajak kesusu. “Ora, Nok” wangsulane Bapak. Dita nerusake anggone golek topi karo nggerundel. “Nggoleki barang kuwi sing sabar Nok, orasah nganggo nesu” ngendikane bapak. “Luwih becik yen sing tumandang kuwi tangane, ora lambene, murih cepet mundhak ketemu” tambahane Ibu. Dita banjur ngeling-eling ana ngendi dheweke ndeleh topine mau, sawise ngeningake, dheweke ngangkat tas ransele, bener wae topine ana ngisor tas mau. Atine bungah banget, Lah bener kandhane Bapak lan Ibu yen goleki barang kuwi kudu sareh lan sabar, ora kemrungsung apamaneh nganggo nesu. 

Emotion: happy
Dino iki aku kepekso nang Bank mergo duit sing tak transfer wingi gak melbu rekeninge koncoku mergo gangguan sistem. Kesalahanku adalah aku teko nang Bank pas dino Senin, sing tandane Bank lagi rame-ramene. Akhire gelem gak gelem kudu ngantri CS sing akeh banget. Mbari ngenteni sampe telung jam dewe, akhire wayahku dilayani. Pas ditakoni kendalane opo, aku jelasno opo onone ae. Mulai deh ditangani. Awale dijaluk KTP karo buku tabungan, langsung tak keki. Pas wes difotokopi, dibalekno nang aku maneh. Terus mbak CS e sek leren wara wiri mboh lapo. Pas mbalik, KTP karo buku tabunganku dijaluk maneh, dan tak kekno maneh. Gak suwe, dibalekno maneh. Terus tengah-tengah ngutak ngatik computer, KTP karo buku tabunganku dijaluk maneh. Akhire aku langsung nyentak, “Nyoh, gowoen sek mbak, tuntasno disik kabeh baru dibalekno!” dan mbak CS e mek njaluk sepuro ala kadare. Wes emosi mergo antrian dowo, saiki ditambah emosi mergo mbak CS e gak jelas.

Emotion: angry
Roso seneng nag dideskripsekno iku iso dadi macem-macem. Opo maneh nag roso seneng polahe siji perkoro koyok seneng pas diterimo nag perguruan tinggi. Roso seneng sing koyok nginiki yoiku roso seneng sing teko utowo metu polahe perkoro liyane, sing dimaksud nag kene perkoro liyane yaiku ketrimo nag perguruan tinggi iku maeng sing dadi perkoro sing ngetokno roso senenge nang ati. Lah roso seneng iku dewe yo iso wae metu polahe perkoro-perkoro liyane sing iso dadekno ati iki seneng ora siji perkoro koyok maeng tok. Nag perkoro maeng kan ancene ono usaha sing teko wonge gawe mujudno roso seneng maeng yaiku melok ujiane utowo sinau sing mempeng. Tapi yo ono sing polahe delok opo-opo sing iso dadekno seneng koyok film lawakan.

Emotion: happy
Kulkas bersama ning njero kos kuwi salah sawijining fasilitas sing kudune disukuri amarga ora kabeh kos nduwe fasilitas kuwi. Nanging akeh sing ora paham piye carane njaga fasilitas kulkas lan marai wong akeh mangkel amarga sak penake dhewe mangan lan ngombe sing dudu barange. Kebiasaan iki pancen ngerugikake kamggo wong liya. Salah sawijining cara sing bisa dilakoni ben ora dijupuk yaiku njenengi ning kotak utawa botol sing ana ning kulkas ben ora dijupuk wong liya. Nanging ya isih ana sing kelangan. Kamangka, ayo duwe kesadaran dewe kanggo njaga keamanan barang lan kudu ngerti yen njupuk panganan utawa ombenan wong kuwi ora apik lan bisa marai musuhan.

Emotion: happy
Pas aku dolanan nang mol nang salah sijine kota Pahlawan, ono salah sijine SPG sing plek ketiplek ambek koncoku. Mari ngunu koncoku sing nang pinggirku maeng ngerti, akhire deke iku nyeluk SPG iku maeng, Tapi pas SPGne maeng mrono, tibake dudu. Nah koncoku wes kadung isen tapi iso bangkel polage deke SPG. Nah oleh ngeles maeng iku pawatan takok-takok produke maeng ono opo wae. Pas wes mari ambek wonge mereh bocahe guyu ngakak soale salah wong. Jarene "slamet aku iso bangkel". Tapi ancene nag salah oleh nyelok uwong iku ancene ngisin-ngisini. Opo maneh iku nag kedaden nang panggonan umum koyok iku maeng, yo tambah isine megilan.

Emotion: shame
Wingi nane pas aku dolan nang dalah sijine kota wisata nang Jawa Timur, aku liwati panggonan sing ancene rodok sepi ambek kendaraan sing gede- gede mergo aku pengen nyantai ben enak iso ngerasakno perjalanane. Tapi pas tutuk enggon sing rodok ado teko deso, tibake uwakeh pondokan sampah sing garai aku sampek gedek-gedek mergo delok sampah sing sampek bosok maeng. Nah sing garai aku sampek gedek ambek gilo iku ambune sing ora karoan terus ono sing pateng blotrok maeng mangkane aku nag perok sampah sing wes mondok ora karoan mesti jemberi megilan ambek getinge pol polahe ngunuku maeng. Sak liyane iku kadang iso dadekno penyakit barang.

Emotion: disgusted
Roso seneng sing metu nang menungso iku asline wes biasa ae ono nang jero atine menungso. Opo maneh kanggo mujudno menungso onoh sing aneh-aneh kelakoane, ono sing berok-berok, ono sing mencolot, ono sing ngangkat tangane ambek liyan-liyane. Roso seneng polahe nemokno barang sing digoleki iku roso sing dirasakano menungso polahe barang utowo perkoro. Roso iki asline kedaden songko perkoro utowo emosi sing apik mangkane iso dadekno roso seneng nang atine menungso. Dadi menungso sing iso ngerasakno roso iku maeng biasane ngerasakno roso seneng sing megilan. Mangkane kadang gawe mujudno utowo nyudohno roso seneng maeng wong iku tingkae aneh-aneh karek watake wong iku maeng.

Emotion: happy
Neng daerah Indonesia, arep neng endi wae, kui potensi kedadean lindu kui duwur banget. Mergo negoro iki pancen ono neng pertemuan akeh lempengan. Supoyo awak dhewe ora wedi lan ati ayem, sak ben ono lindu kui, ono beberapa hal sing iso awak dhewe lakoke lan gateke. Sing kesiji, awak dhewe ojo ngasi panik. Panik kui malah sing luwih nyilakani timabange lindune kui dhewe. Sing keloro, awak dhewe iso ndelik neng ngisor mejo. Tujuane yen ono atep sing tibo, ora langsung nibani awak dhewe. Sing ketelu, awak dhewe iso metu neng lapangan sing kosong. Yen ora ono mejo lan ora iso metu, awak dhewe iso ngadek neng samping tembok.

Emotion: fear
Suasana rumah sakit pas iku lagi mencekam banget. Kabeh keluargaku lagi ngumpul ndek ngarep salah siji ruang rawat panggon budeku dirawat. Kondisine moro-moro kritis dan saiki lagi ditangani dokter. Awale kate digowo nang UGD, cuma bojone gak ngoleni dan njaluk tetep nang kamar ae. Akhire disetujui. Aku ambek dulur-dulurku mek isok dungo pas ngenteni nang njobo. Mboh opo’o doktere suwe banget nangani budeku sampe aku dadi wedi dewe. Pas doktere metu, beliau mek isok ambekan gede marai aku tambah wedi. Pas krungu pakdeku nangis gero-gero, awak dewe langsung mak dheg. Terus pas doktere ngomong nek budeku wes gak isok diselametno, aku langsung nuangis kenceng saking sedihe. Budeku iku wes dadi ibu keduaku, dan eroh beliau meninggal iku marakno aku suedih nemen.

Emotion: sad
Akhir-akhir iki prank iku ancen luwe cenderung nang hal-hal sing negatif. Padahal, prank sing sek dalam batas aman iku isok menghibur banget bah gawe pelaku sampe korbane sisan. Salah sijine iku ngeprank mobil mogok. Guduk mobil temenan, tapi mobil-mobilan sing onok nang game. Dadi carane awakmu dolen game tentang mobil mobilan nang hp, terus pas mobil iku mogok, screenshot en hpmu. Terus cepet-cepet ngechat arek sing bakal dadi korban prankmu. Usahakno cara ngechat mu iku sing nggopohi ben isok marakno panik. Terus nek korban wes ketok panik, baru kirim gambar mobil mogok nang game iku mau. Siap siap ae bakal dipisuhi karo korban, tapi setidake awakmu isok marakno korban iku ngguyu. Nek wes ngono, berarti prank iku berhasil.

Emotion: surprise
Akeh cah wedhok sing ora perhatian karo pergaulane kanthi ngelakoni pergaulan bebas lan seks tanpa pengaman sing bisa marai penyakit seksual uga kelairan sing ora diarepake. Biyasane, bocah sing meteng ora dikarepake iki bingung lang ora ngerti amarga ora ngerti tandane apa wae. Kamangka, sing perlu dipahami saka kasus isi yaiku kaping pisan, aja gampang percaya marang wong kang seneng mbujuk lan seneng ngapusi ben bisa ngerasakake seks bebas. Kaping pindho, yen nganut agama kudu sing kuat. Kaping telu yaiku ngerti wates ning pergaulan ben ora bablas lan nyusahake wong tuwa. Kaping papat, yaiku aja nyoba barang sing ora dikenal amarga penasaran lan ora duwe ilmune. 

Emotion: surprise
Nek awakmu kate presentasi utowo ditunjuk gawe nyampaino materi nang ngarep wong akeh, opo sing bakal mbok lakoni? Sing jelas awakmu kudu persiapan ket suwe ben awakmu gak sampe ngalami demam panggung pas hari-H. Onok pirang langkah sing isok mbok lakoni. Siji, siapno materi sing detail. Iki persiapan sing paling penting, ben awakmu isok luwe lancar nyampaino materimu dan gak saklek ambek teks tok. Loro, lakoni relaksasi dengan cara ngatur napas. Telu, latih artikulasimu pas ngomong, ben engkok gak belibet pas nyampaino materi. Papat, latih gestur tubuh ben penonton iku isok tertarik ambek materi sing lagi mbok sampaino. Terakhir, latihan luwe sering pas lagi dewean utowo nang ngarepe koncomu.

Emotion: fear
Wingi pas aku ngopi ambek bocah-bocah nang warung pinggire kampus, aku sampek isin polahe moro-moro nang pinggirku iku ono wong sing aku dewe ora kenal iku klambine plek-ketiplek ambek aku. Nah pas lunggoh nang bocah-bocah langsung diguyu soale mirip klambine ambek bocah wedok sing nang pinggire bocah-bocah lunggoh. Mari ngunu aku yo diisin-isine menisan sing garai aku sampek isin. Terus bocah sing kembar klambine ambek aku, moro-moro langsung mereh, paling yo ngerti paling nag klambine podo ambek aku, akhire isen terus ngaleh. Nah iku sing garai aku isin maneh, soale bocah-bocah nag wes kadung godohi mesti ora leren-leren nag gak pegel.

Emotion: shame
Aku lagi mbuka toko online lan ndelok ana salah sawijine klambi sing apik. Klambi kuwi kaya jaket lan bahane apik tur awet. Nanging pas kuwi aku ora duwe dhuwit, dadine aku nyelengi dhuwit jajan. Saben dina, aku ngirit-irit jajan ben ora ngetokake dhuwit akeh. Aku nyatet pemasukan lan pengeluaran sing ana saben dina. Dhuwit kuwi mau tak kumpulake ning celengan lan rekening amarga luwih aman. Pas dhuwite wes kekumpul, aku langsung tuku klambi nganggo dhuwit kuwi. Nanging isih ana dhuwit sisa lan ora tak belanjakake lan tak nggo jaga-jaga. Aku ngerasakake manfaate nyelengi iki lan aku ngerasa seneng banget amarga duwe pengalaman nyelengi iki. 

Emotion: happy
Serangan panik kuwi bisa ana ning kabeh wong amarga toleransi lan kepekaane wong uga bedha-bedha. Wong sing sensitif cenderung bisa cepet kena serangan panik lan bisa ngalami babagan sing ora enak. Kanggo wong sing gampang panik, pancen iki ora nyenengake amarga bisa marai stres lan lara ning awak. Amarga kuwi, evaluasi marang kepribadian iki uga penting. Carane yaiku luwih ngenali apa sing disenengi lan uga ora disenengi karo nemokake cara kanggo nenangake awak. Kamangka, awak dhewe kudu ngerti babagan mental lan kudu ngerti cara ngendalikake awak. Banjur yen wes paham carane, ayo dadi wong sing luwih pangerten marang awake dhewe. 

Emotion: fear
Yen awak dhewe lagi dhewekan neng jobo, opo meneh neng panggon sing kanggo awak dhewe kui asing, awak dhewe sok-sok ngeoros wedi. Awak dhewe ora iso jajal hal-hal sing anyar mergo, awak dhewe ngebayangke ono wong sing bakal nyilakani utowo ngelecehke awak dhewe. Nanging kui mung neng pikirane awak dhewe. Awak dhewe kudu perocoyo yen luwih okeh wong apik timbangane wong sing jahat neng donyo iki. Dadi awak dhewe tetep wae ngelakoke opo sing awak dhewe pengeni lan menyang neng panggon sing gawe awak dhewe penasaran. Yen awak dhewe menangi rasa wedine dhewe terus, awak dhewe ora entuk akeh pengalaman.

Emotion: fear
Prank saiki pancen dadi jenis video sing disenengi karo akeh wong. Buktine seko jumlah video lan jumlah sing nonton neng sosial media. Nanging, kegiatan prank koyo ngono kui mung nguntungke sing gawe konten. Dheweke iso entuk duwit seko ngunggah video kui neng Youtube. Video iki luwih akeh eleke timbangane apike. Konten-konten prank koyo ngeneki kerep ditonton karo cah cilik. Wong pas isih cilik kui kudune awak dhewe ajari ilmu pengetahuan utowo keterampilan sing ono manfaate. Yen cah cilik iki malah luwih kepengen gawe wong kaget timabange gawe wong tuwo bangga kui mengko bakal repot. Wis sak yogyane, awak dhewe ora gawe konten prank-prank koyo ngene iki meneh.

Emotion: surprise
Ning Indonesia, pendidikan seksual iki dadi salah siji materi sing kurang pantes disampekake ning lembaga pendidikan kaya sekolah lan kampus, padahal pendidikan seksual iki sifate uga apik kanggo nyegah wong sing meteng nanging ora direncanakake. Wong tuwa uga kudu mulai kebuka pikirane ben bisa ndidik babagan seksual nang anak lan ngindarake saka marabahaya jaman saiki sing nyerang psikis lan mental anak. Akeh wong kang meteng nanging ora direncana amarga pendidikan seksual sing kurang apik lan kurang lengkap, wiwit perkara biologis kanti kontrasepsi. Kamangka kuwi, ayo dadi generasi sing kebuka pikirane lan uga bisa nerima pendidikan seksual iki dadi bagian saka urip ning masyarakat. 

Emotion: surprise
Pengalaman sing paling sedih kanggo aku kui pas kudu pindah seko Bogor neng Yogyakarta. Aku wedi banget ora entok kehidupan sing podo koyo neng Bogor. Neng kota sing arep sak ben dino udan kui, aku duwe konco cerak banget. Aldi karo Rian. Awak dhewe kui cerak banget tekan awak dhewe duwe cita-cita bareng, dadi sak tim neng balapan F1. Pas sedino sak durunge aku mangkat neng Yogyakarta, aku ngamuk-ngamuk. Nangis, bengok-bengok ora cetho koyo wong kelebonan. Sangking ngamuke, aku tekan berantake kamar turu. Sperei tak buka-buka. Bantal karo guling tak lempar-lempar. Tekan kasur tak walike. Ketoke pas kui, aku pengen nunjuke koyo opo aku ora gelem pindah omah.

Emotion: sad